MUNICIPIUL  CRAIOVA  

CONSILIUL LOCAL AL MUNICIPIULUI CRAIOVA                      

HOTĂRÂREA  NR. 277
privind aprobarea raportului de evaluare având ca obiect stabilirea cuantumului prestaţiei titularului dreptului de superficie, cu titlu oneros,  asupra terenului care aparţine domeniului privat al municipiului Craiova, situat în Calea Severinului, FN
Consiliul Local al Municipiului Craiova, întrunit în şedinţa ordinară din data de 28.05.2026;

          Având în vedere referatul de aprobare nr.168107/2026, raportul nr.177649/2026 al Direcţiei Patrimoniu și raportul de avizare nr.181656/2026 al Direcției Juridice, Asistență de Specialitate și Contencios Administrativ prin care se propune aprobarea raportului de evaluare având ca obiect stabilirea cuantumului prestaţiei titularului dreptului de superficie, cu titlu oneros,  asupra terenului care aparţine domeniului privat al Municipiului Craiova, situat în Calea Severinului, FN și avizele nr.17/2026 al Comisiei I - Buget Finanţe, Studii, Prognoze şi Administrarea Domeniului, nr.15/2026 al Comisiei III - Servicii Publice, Liberã Iniţiativã şi Relaţii Internaţionale și nr.21/2026 al Comisiei V- Juridică, Administraţie Publică şi Drepturi Cetăţeneşti;
În conformitate cu prevederile art.697 din Codul Civil;

          Potrivit prevederilor Hotărârii Consiliului Local al Municipiului Craiova nr. 197/2026 referitoare la constituirea dreptului de superficie cu titlu oneros, în favoarea societăţii Flormang Com SRL asupra situat în Calea Severinului FN;
             În temeiul art.108, art.129 alin.2 lit.c, coroborat cu art.6 lit.b, art.139 alin.3 lit.g, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;
HOTĂRĂŞTE:

Art.1. (1) Se aprobă raportul de evaluare ce stabileşte cuantumul prestaţiei titularului dreptului de superficie, cu titlu oneros, pe o perioadă de 10 ani, asupra terenului în suprafaţă de 346 mp., care aparţine domeniului privat al municipiului Craiova, situat în Calea Severinului, FN, în cuantum  de 128,01 lei/mp/an, respectiv în cuantum de 10,67 lei/mp/lună, precum şi contravaloarea folosinţei pe ultimii 3 ani a terenului, în cuantum de 166.097,26  lei, conform  anexei la prezenta hotărâre.
            (2) Valorile prevăzute la alin. 1, nu includ TVA.  
Art.2. Primarul Municipiului Craiova, prin aparatul de specialitate:Compartimentul Administraţie Publică Locală și Relaţii cu Consiliul Local, Direcţia Patrimoniu şi FLORMANG COM S.R.L vor aduce la îndeplinire prevederile prezentei hotărâri.

